Famous Men of Early Days. 491 



holo ua kanaka nei me kona mania loa, alaila, hahai o Makaioulu a loaa, hopu ihola ma 

 ka ai, a lole aela i ke poo iluna, a pepehi ihola a make loa. Alaila, hele aku la o Makaionlu 

 malaila aku a hiki i Makua, ilaila he mau wahine akamai i ka lua, niai make o Makaioulu 

 ilaila, aka, no kona ike a me ka akamai, ua pakele ia i ka make, a ua make na wahine 

 ia ia. 



NO MAKOA. 



He kukini mama loa ia i loko o ko Kamehameha I mau la, ua kaulana loa ia, aohe 

 ona lua. Ia Kamehameha e noho ana ma kahakai o Kawaihae, malaila aku a hiki i Hi- 

 lo ma "VVaiakea, he loihi loa, he ino, he kahawai, he alu poopoo. Ua like ka loihi me na 

 mile he kanawalu, mai ka hele ana a ka hoi ana. 



I ka wa e ai ai ka aina kakahiaka o Kamehameha, a mama ka awa, aohe pupii e inu 

 pu ai me ka awa, alaila, o ka nanawa ia o Makoa e holo ai i Hilo i ka anae o ka loko o Wai- 

 akea. aia ma ka palena e pili la me Puna. A loaa ka anae, hoi maila o Makoa a hiki imua 

 o Kamehameha, me ka kapalili no o ka ia ; aole i make. Ia wa inu o Kamehameha i ka 

 awa a pupu i ka anae, no ka muemue o ka awa. O keia hoi ana mai o Makoa, eia no i 

 ka manawa kakahiaka, aole i ke awakea. O ka lohi oia wahi ke hele ia i keia wa, ua like 

 me na la eha, ke hele mama loa me ka ukana ole, a hoi mai, aka pilikia no nae, mauluulu 

 loa, me ka eha. 



KANEAKAEHU. 



Oia kekahi kukini mama loa i ko Kamehameha mau la, Ua hiki ia ia ke holo mai 

 Kailua, ma Kona akau a hiki i Waiakea ma Hilo, no ka manawa pokole loa. O ka loihi 

 mai Kona a Hilo ua like me haneli mile, mai ka hele ana a ka hoi ana, no ka mea, ekolu 

 moku e hele ai, o Kohala, o Hamakua, o Hilo, a pela no ka hoi ana mai ekolu no moku, he 

 nui no ke a, a me ke ino, he kekee loa ke alanui e hele ai, a he mau pali hohonu awaawaa 

 loa. 



He mea mau ia Kamehameha aia a hiki i kona wa e ai ai, alaila, kii i ia i Waiakea 

 ma Hilo, oia ka anae loko. Ina i ke kakahiaka, ina i ke ahiahi, a makaukau ka ai, a me 

 ka awa i ka mama, alaila, holo o Kaneakaehu i ka ia, a loaa ka ia, hoi maila meia ka- 

 palili oia no a luna ke pa, a Kamehameha ai ihola. Oia ke ano a me ko Kaneaka- 

 ehu mama i olelo ia ma keia kakau ana, dike me ka ike o ka poe mua a me ka lohe o ka 

 poe hou a hiki i keia la. 



KELIIMALOLO. 



Oia kehaki kukini mama loa o Maui, i ka wa o Kahekili ke 'lii. O Hana, i Maui, 

 ka aina hanau o Keliimalolo, a haalele ia ia Hana, holo aku la ia me kona mau hoa holo, a 

 pae ma Kapakai, i Kohala, Hawaii. Ia lakou i pae ai ma Kapakai, haalele ihola o Keliima- 

 lolo i ka waa aole i hapai, hele aku la ia ma kahakai a hiki i Kawaihae, a Puako, a Ka- 

 niku. Malaila aku a Kiholo, a Mahaiula, Kaelehuluhulu, Kailua, Holualoa, Kahaluu, Ke- 



